Document ID: 31981R3652

KOMISSION ASETUS (ETY) N:o 3652/81,
annettu 18 päivänä joulukuuta 1981,
siipikarjanliha- ja muna-alan tukien ennakkovahvistustodistusjärjestelmän soveltamista koskevista erityisistä yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (), sellaisena kuin se on viimeksi muutettuna Kreikan liittymisasiakirjalla, ja erityisesti sen 9 artiklan 3 kohdan ja 15 artiklan,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (), sellaisena kuin se on viimeksi muutettuna Kreikan liittymisasiakirjalla, ja erityisesti sen 9 artiklan 3 kohdan ja 15 artiklan,
sekä katsoo, että
neuvoston asetuksessa (ETY) N:o 2774/75 () ja neuvoston asetuksessa (ETY) N:o 2779/75 () säädetään vientitukien myöntämistä ja niiden määrän vahvistamisperusteita koskevista yleisistä säännöistä,
siipikarjanliha- ja muna-alan ennakkovahvistustodistusjärjestelmän soveltamista koskevista erityisistä yksityiskohtaisista säännöistä 25 päivänä heinäkuuta 1975 annettua komission asetusta (ETY) N:o 2043/75 () on muutettu useita kertoja ja viimeksi asetuksella (ETY) N:o 1753/81 (),
selkeyden ja hallinnollisen tehokkuuden vuoksi tässä tarkoituksessa sovellettavasta oikeudellisesta sääntelystä olisi laadittava koonnelma; samalla olisi mukautettava vaaditun vakuuden määrät,
tämä oikeudellinen sääntely on joko maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 3 päivänä joulukuuta 1980 annettua komission asetusta (ETY) N:o 3183/80 (), sellaisena kuin se on viimeksi muutettuna asetuksella (ETY) N:o 3392/81 (), täydentävää tai siitä poikkeavaa, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tukia ennakolta vahvistettaessa sovellettava takuun määrä on liitteessä olevien tuotteiden mukaisesti ilmoitettu määrä.
2 artikla
1. Jollei 2 kohdan säännöksistä muuta johdu, todistus on voimassa asetuksen (ETY) N:o 3183/80 21 artiklan 1 kohdan mukaisesta antopäivästä sitä seuraavan kolmannen kuukauden loppuun asti.
2. Kolmannessa tuojamaassa avatun tarjouskilpailun perusteella toteutetun viennin osalta todistus on voimassa asetuksen (ETY) N:o 3183/80 21 artiklan 1 kohdan mukaisesta antopäivästä tarjouskilpailun ratkaisusta seuraavien velvoitteiden täyttämisen määräpäivään asti. Todistuksen voimassaoloaika ei kuitenkaan voi olla pidempi kuin mainitun 21 artiklan 1 kohdan mukaista todistuksen antokuukautta seuraavat 12 kuukautta.
Jäljempänä 4 artiklassa tarkoitetut erityistoimenpiteet voivat estää ennakkovahvistustodistuksen antamisen ensimmäisessä alakohdassa tarkoitetussa tapauksessa ainoastaan, jos ne tulevat voimaan viimeistään todistushakemuksen jättöpäivää seuraavana viidentenä työpäivänä.
3. Poiketen siitä, mitä asetuksen (ETY) N:o 3183/80 43 artiklan 2 kohdan toisessa alakohdassa säädetään, määräajaksi jona ennakkovahvistustodistuksen hakijan on ilmoitettava tarjouskilpailun tulokset antavalle toimielimelle tai toimitettava todiste tarjousten viimeisen jättöpäivän siirtämisestä, vahvistetaan tarjousten viimeistä jättöpäivää seuraavat neljäkymmentä päivää.
3 artikla
Siipikarjanliha-alan tuotteiden osalta todistushakemuksen ja todistuksen kohdassa 13 on oltava maininta kohdealueesta komission asetuksen (ETY) N:o 1175/81 ()mukaisesti.
4 artikla
Muut kuin asetuksen (ETY) N:o 3183/80 43 artiklassa tarkoitetut siipikarjanliha-alan tuotteiden ennakkovahvistustodistukset annetaan hakemuksen jättöpäivää seuraavana viidentenä työpäivänä, jollei tänä määräaikana toteuteta erityistoimenpiteitä.
5 artikla
Jäsenvaltioiden on ilmoitettava komissiolle
- ennen kunkin kuukauden kymmenettä päivää edellisen kalenterikuukauden aikana asetuksen (ETY) N:o 572/73 () liitteessä tarkoitettujen muna-alan tuotteiden vientiä varten annetut vientitukien ennakkovahvistustodistukset,
- kunkin viikon keskiviikkona ja perjantaina viimeisimmän ilmoituksen jälkeen asetuksen (ETY) N:o 572/73 liitteessä tarkoitettujen siipikarjanliha-alan tuotteiden vientiä varten haetut tukien ennakkovahvistustodistukset.
6 artikla
1. Kumotaan asetus (ETY) N:o 2043/75.
2. Yhteisön asiakirjoissa olevia viittauksia asetukseen (ETY) N:o 2043/75 tai sen tiettyihin artikloihin pidetään viittauksina tähän asetukseen tai tämän asetuksen vastaaviin artikloihin.
7 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1982.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1981.

Labels: 3
11
17